**TEHNIČNO POROČILO**

**Splošen opis prostorske in arhitekturne zasnove**

Temeljna zasnova urbanizma Nove Gorice, s širokimi ulicami in postavitvijo stavbnih blokov v

razkljenjeni prostostoječi zidavi z obsežnimi razmiki vmesnih zelenih površin, uteleša naravne

značilnosti prostora, kot so zračnost, komunikacija, pretočnost in sončnost Mediterana. Nezmožnosti

celostne izpeljave Ravnikarjeve ideje sodobnega vrtnega mesta, kateri je ''*prevladala projektantska*

*anarhija in samovolja nepoučenih interesov''\**, danes sledi dilema, ali naj kljub zapravljeni priložnosti

zvesto sledimo osnovni ideji, ali pa naj z zgoščevanjem mesto transformiramo v nečitljiv konglomerat

parcialnih investicijskih interesov. *''Skromna dediščina moderne je v Novi Gorici dragocena tradicija,*

*vredna vsega spoštovanja, upoštevanja in varovanja… V luči svetovne krize urbanizma, ki ga je*

*poteptal brezkompromisni turbokapitaliem, ter ob upoštevanju usihanja globalizacije in novih načel*

*vzdržnega trajnostnega razvoja se zasnova vrtnega meta kaže kot privlačna vizija in nikakor ne*

*utopična zabloda moderne.''\*\**

Razkroj prvotnega urbanističnega koncepta se je pričel z drobljenjem stavbnih mas v središču mesta,

ko so se začele graditi majhne, merilu ulic popolnoma neprimerne stavbe, namesto da bi mestotvorni

programi dimenzijsko ustrezali, utrjevali pomen ter osmišljali obstoj širokih mestnih avenij. Nazoren

primer neustrezne pozidave je današnji stavbni konglomerat ZD I. faza – Lekarna - ZZZS – ZD II.faza,

ki ga tvorijo heterogeni avtorski pristopi neusklajenih meril in zaledno zelenje (kar ga je sploh ostalo)

proti ulici v celoti omeji.

V obsegu natečajnega območja se omejimo na obstoječi objekt ZD I. faza, ki s svojim prizidkom tvori

urbanistično neustrezno in razdrobljeno merilo. Zato s postavitvijo dveh novih stavbih mas v zaledju,

pravokotno in višinsko usklajeno na obstoječi stavbni masi, vzpostavimo enovit kompleks, ki ga tvorijo

štiri razklenjene in razmaknjene lamele s centralnim atrijem. Kompleks kot celota tvori merilu ulice

ustrezen objekt. Avtorski izraz nove gradnje je reduciran na asketski fasadni raster, ki izraža

prostornost, zračnost in svetlost vsebine objekta, obenem pa predstavlja oblikovno interpretacijo

podobe obstoječega objekta zdravstvenega doma.

V parterju Rejčeve ulice je zahtevan prizidek obstoječe stavbe proti ulici (garaža urgentnih reševalnih

vozil), ki ga razvijemo v oblikovno sanacijo drobnega merila stavb lekarne in obstoječega prizidka ZD

I. faza. Načrtovana parterna nadstrešnica ju poveže v enovito potezo, torej v večji blok z javnim

mestotvornim programom, ki zagotavlja mestnemu centru primerno monumentalnost, novemu

kompleksu pa dostojnost glavnega vhoda.

Zgoščevanje stavbnega tkiva nedvoumno predstavlja poseg v proste površine zaledja, torej v koncept

vrtnega mesta. Zato večino zalednih površin, ki so danes namenjene motornemu prometu, sprostimo

za večjo razsežnost vegetacije, mirujoči promet pa se v maksimalnem obsegu preseli v podzemno

garažo. V mikromerilu gre torej za sanacijo delčka osnovnega koncepta vrtnega mesta, ki novi

kompleks ZD postavlja v zelenje.

**Opis ureditve celotnega območja (dostopi, prometne rešitve, zelene površine)**

Nova stavbna trakta ZD III. faza z obstoječim objektom ZD I. faza tvorita zaključeni kompleks z

internim atrijem. Hrbtenico novega kompleksa predstavlja longitudialna avla v smeri jug-sever, ki

povezuje rekonstruirani glavni vhod obstoječega objekta z novima stavbnima traktoma ter v

nadaljevanju s krajinsko ureditvijo, potmi in parkirišči v severni polovici natečajnega območja.

Obstoječi prometni priključek z Rejčeve ulice in tlakovana parterna površina glavnega vhoda na južni

strani obstoječega objekta se ohranita. Načrtuje se novo tlakovanje in izvedba nove nadstrešnice z

garažo urgentnih vozil tako, da nadstrešnica oblikovno poveže stavbi lekarne in obstoječega prizidka

ZD v enoviti gradbeni liniji. Nova poteza želi vzpostaviti dostojanstvo glavnega vhoda ZD skladno s

smernicami inkluzivnega oblikovanja.

Severovzhodni del natečajnega območja predstavlja prometno-komunikacijsko navezavo motornega

prometa obstoječih stavb in novega kompleksa ter zahtevanih parkirnih površin na Ulico Gradnikove

brigade. Nova ureditev v celoti ohranja funkcionalno zasnovo dostopov in intervencijskih dovoznih poti

do obstoječih objektov, obenem pa predstavlja oblikovno sanacijo zatečenega stanja. Na nivoju

terena se ohranja 22 parkirnih mest za kratkotrajno parkiranje in funkcionalno ovirane osebe,

preostala odstranjena parkirna mesta se nadomestijo v podzemni garaži. Zaradi racionalne izrabe

parternega prostora je za uvoz/izvoz izkoriščena obstoječa klančina, ki je znotraj natečajnega

območja razširjena za priključek nove garažne hiše\*\*\*. Vzdolž klančine je pod enotnim nadstreškom

umeščeno komunikacijsko jedro garažne hiše (dvigalo, stopnišče, parkomat), ki obratuje tudi izven

delovnega časa ZD, površine za potrebe mestnega kolesarskega prometa ter ločeno prostor za

odpadke (eko otok). Sekundarni vhod v novi kompleks ZD se vrši neposredno z zunanje tlakovane

površine v osi med novima stavbnima traktoma ZD, zrcalno v osi glavnega vhoda z Rejčeve ulice.

Vizualni stik vzhodne fasade novega objekta proti ZD II. faza je urejen z pasom zelenice in

visokodebelne vegetacije.

Nepozidano zemljišče zahodne polovice natečajnega območja je popolnoma osvobojeno motornega

prometa in v celoti namenjeno krajinski ureditvi, pešcem in kolesarjem. Obstoječa južna meja zelene

poteze med stanovanjskima soseskama kare IV. in VI. se z odstranitvijo obstoječih parkirišč sprosti

tako, da vegetacija seže vse do centralnega atrija novega kompleksa ZD. Cesta s prometnim

priključkom z Rejčeve vzdolž zahodne fasade obstoječega objekta se ukine in preuredi v tlakovano

parkovno pot, namenjeno kolesarjem, pešcem in eventualno intervencijskemu dostopu. Prečno se

uredi navezava poti v osi na obstoječi dostop do Ulice Gradnikove birgade skozi objekt ZD II. faza.

**Opis razporeditve programskih sklopov in funkcionalnih povezav**

Komunikacijsko os novega kompleksa predstavlja longitudialna dvoetažna avla med glavnim vhodom

na jugu in sekundarnim (novim) vhodom na severu ter kletna povezava pod avlo. Za namen

vzpostavitve povezave I. in III. faze ZD se v obstoječem objektu rekonstruira en konstrukcijski raster

pritličja vzhodno od glavnega vhoda in vertikalnih komunikacij ter sobi (sanitarije) vzhodno od

vertikalnih komunikacij v kleti in 1. nadstropju.

Programski sklopi so členjeni po stavbnih traktih in po etažah. Vzdolž celotne avle je nanizana

kontrastna vizualna komunikacija oprema, ki usmerja obiskovalce k programom ter osnovna sedežna

oprema. Ob komunikacijskem jedru z dvigalom, ki se navezuje na garažno hišo, je umeščen

parkomat in opcijsko avtomat za pijačo (npr. postanek ob kavi na sedežu ob ali v ozelenjenem atriju).

naslednjih programskih sklopov III. faze:

1. Pediatrija

zaseda celotno pritličje vzhodnega trakta, ločeno od ostalih programov. Organizacija prostora

omogoča eventualno ločevanje med preventivo in kurativo z opcijskim samostojnim vhodom od zunaj

v razširjeno čakalnico (npr. za organizacijo skupinskih šolskih sistematskih pregledov). Izolacijski sobi

sta neposredno dostopni iz hodnika. Intimnejše razširjene čakalnice so neposredno osvetljene, s

pogledi navzven. Programskemu sklopu pripadajo lastne sanitarije za bolnike in ločeno za zaposlene.

2. Družinska medicina

zaseda 1. in 2. nadstropje vzhodnega trakta. Neposrednen dostop omogoča osrednje komunikacijsko

jedro z dvigalom. Programskemu sklopu pripadajo lastne sanitarije za bolnike in ločeno za zaposlene

ter intima razširjenih čakalnic z neposredno naravno svetlobo in pogledi navzven.

3. Specialistične ambulante

so umeščene v 1. nadstropje kompleksa, ločeno od družinske medicine in fizioterapije. Dostop

omogoča osrednje komunikacijsko jedro z dvigalom. Programskemu sklopu pripadajo skupne

sanitarije za obiskovalce in ločeno za zaposlene.

4. Fizioterapija

zaseda pritličje in del 1. nadstropja zahodnega trakta. Skupaj s stopniščem zahodnega trakta tvori

zaključen sklop, dostop gibalno oviranim pa je omogočen preko osrednjega dvigala ob avli.

Programskemu sklopu pripadajo skupne sanitarije za obiskovalce in ločene za zaposlene.

5. Večnamenski prostor in jedilnica za osebje s pripadajočimi servisnimi in sanitarnimi prostori

zaseda celotno 3. nadstropje vzhodnega trakta. Večnamenski prostor je možno deliti na tri manjše

enote ali združiti z jedilnico v enotno dvorano. Skupaj nadkrito panoramsko teraso je uporabniku

ponujen prostoren konferenčni prostor z neposrednim dostopom iz garažne hiše, neodvisno in brez

motenj preostalih programov zdravstvenega doma.

6. Sanitarije

so razporejene glede na predhodno opisne programske sklope. Sanitarije v vzhodnem traktu

pripradajo posameznim programskim sklopom, sanitarije za obiskovalce v zahodnem traktu pa so

skupne in dostopne neposredno iz avle

Povezava I. in III faze ZD v 1. nadstropju avle in preko hodnika v 1. kleti je namenjena zaposlenemu

osebju in servisno-oskrbovalnim namenom:

7. Notranji oskrbovalni in servisni prostori

so umeščeni v 1. in 2. kleti ob komunikacijskem jedru z dvigalom in s servisnim dostopom iz garaže.

Delavnice ter prostor za pranje in dezinfekcijo vozil so umeščene v 1.kleti z omogočenim uvozom

urgentnih reševalnih vozil. V 1. kleti ob garaži je umeščen varovan in tehnološko opremljen prostor za

infektivne odpadke, prostor za komunalne odpadke pa se izvede v sklopu zunanjega eko otoka ob

izhodu iz podzemne garaže.

8. Energetsko tehnični prostori

so umeščeni v 2. kleti ob komunikacijskem jedru in s servisnim dostopom iz garaže.

9. Parkirne površine (podzemna garaža)

so umeščene v 1. in 2. kleti pod stavbnima traktoma in pod zunanjo tlakovano in ozelenjeno ureditvijo.

Garaža je z objektom ZD I.faza povezana preko servisnega hodnika v 1. kleti, z novima stavbnima

traktoma ZD III. faza pa preko osrednjega komunikacijskega jedra z dvigalom preko vseh etaž.

Uporaba garaže je omogočena izven delovnega časa ZD preko komunikacijskega jedra z dvigalom

ob uvozni klančini. Garažna površina omogoča 228 PM, od tega v 1. kleti 8 PM za reševalna vozila, 1

PM za manjše tovorno vozilo in 1 PM za prikolico za masovne nesreče ter v 2. kleti 23 PM za

službena vozila, vse v neposredni bližini osrednjega komunikacijskega jedra. 5% parkirnih mest za

osebna vozila se namenja telesno oviranim osebam.

10. Parkirne površine (garaža za urgentni reševalni vozili)

je umeščena zahodno v sklopu nadstrešnice parterne površine glavnega vhoda na južni obstoječega

objekta ZD I. faza. Grafično je prikazana opcijska neposredna povezava z zahodnim prizidkom

obstoječega objekta preko klančine.

**Opis trajnostnega vidika stavbe**

Objekt je projektiran iz trajnih in za vzdrževanje nezahtevnih materialov. Izbrani konstrukcijski

materiali (jeklo, beton, opeka) so cenovno sprejemljivi, konstrukcijske rešitve pa z optimalnim

konstrukcijskim rastrom zagotavljajo racionalno izvedbo in dolgoročno fleksibilnost objekta. Skladno z

Uredbo o zelenem naročanju so toplotne izolacije objekta nad terenom projektirane iz materialov iz

lesnih tvoriv, fasade pa po sistemu ETICS. Materiali so masivni z ugodno toplotno kapacitativnostjo in

visoko zvočno izolativnostjo, po končani življenjski dobi objekta pa jih je možno v celoti reciklirati.

Strehi obeh stavbnih traktov sta projektirani kot ravni, ekstenzivno ozelenjeni po tipskem montažnem

sistemu z visoko kapaciteto zadržanja meteorne vode (kot npr. Knauf Insulation Urbanscape). Izbrani

sistem: 1. prispeva k zmanjšanju poletne temperature mestnega okolja, 2. zadržuje in čisti meteorne

vode in s tem zmanjšanje obremenitev kanalizacije oz. ponikovalnic, 3. absorbira ogljikov dioksid iz

okolice in pripomore k čistejšemu zraku, 4. nadomešča naravni habitat zazidanega zemljišča, 5. ščiti

vodotesni sloj pred zunanjimi vplivi in s tem podaljšuje življensko dobo strehe, 6. s kapacitativnostjo

slojev in zadrževanjem vode pripomore k učinkoviti rabi energije v stavbi z blaženjem zunanjih

temperaturnih vplivov, 7. deluje kot absorber zunanjega zvoka in s tem zagotavlja boljšo zvočno

izolativnost, 8. nudi socialne koristi v smislu naravnega videza ob pogledu z bližnjih stanovanjskih

stolpnic. Vse navedene trajnostne prednosti zelenih streh veljajo tudi za ozelenjeni del strehe nad

podzemno garažo. Streha garaže je projektirana kot ravna, intenzivno ozelenjena in delno tlakovana.

Zagotovljena je sončna zaščita vseh prostorov z izvedbo zunanjih podometnih kovinskih žaluzij.

Predlagana rešitev je tipska, cenovno ugodna in robustna ter bistveno niža porabo energijo za

pohlajevanje prostorov. Mehansko prezračevanje objekta se predlaga preko centralnih

rekuperatorskih naprav, ki omogočajo izkoriščanje in vračanje toplote odpadnega zraka ter s tem

prostori možnost naravnega prezračevanja preko odpiranja oken.

**Opis konstrukcijske zasnove**

Konstrukcijo novih stavbnih členov tvori armirano-betonski sistem temeljev, plošč, stebrov, sten in

komunikacijskih jeder, ki v svoji celovitosti zagotavlja ustrezno protipotresno zaščito in nosilnost

konstrukcije v primeru požara.

Izhodišče konstrukcijskega rastra kletnega dela objekta je v optimalni dispoziciji parkirnih površin,

torej v konstrukcijskem rastru stebrov 8×8 m. Predelne stene utilitarnih prostorov (kot npr. delavnice in

prostor za pranje vozil) so nenosilne in omogočajo prilagajanje. Vezni hodnik med obstoječim in

novim objektom se v kleti izvede v a.b. konstrukciji.

Izhodišče konstrukcijskega rastra stavbnih členov nad kletjo je v načrtovani dispoziciji zahtevanih

prostorov in v možni fleksibilnosti prilagajanja bodočim tehnološkim in programskim zahtevam. Poleg

plošč in komunikacijskih jeder tvorijo armirano-betonsko konstrukcijo niz stebrov po celotnem obodu

obeh stavbnih členov ter vzdolžna in prečni steni ob hodnikih in v/ob katerih je izveden vertikalni

razvod inštalacij. Stene med posameznimi celicami so nenosilne in omogočajo poljubno prilagajanje.

Dvoetažni vezni člen v pritličju / nadstropju med ZD I. in III. faza se izvede v jeklenem paličju z

montažno trapezno etažno in strešno ploščo ter kompletno zastekljeno fasado.

Etažne višine so skladno s projektno nalogo 4,0 m v pritličju in 3,5 m v nadstropjih. Po celotni površini

je izveden obešen strop v sklopu katerega je izveden horizontalni razvod inštalacij. Svetla etažna

višina prve kleti je 3,0 m.

**Opis koncepta strojnih instalacij**

Strojni instalacijski sistemi v objektu bodo zagotavljali ogrevanje objekta, oskrbo z vodo in odvod

porabljene vode ter prezračevanje in klimatizacijo objekta. Zasnova objekta upošteva projektno

zahtevane energetsko-tehnične prostore ter zagotovlja dovolj prostora za vse vertikalne in

horizontalne instalacijske razvode ob nosilnih stenah in pod stropovi.

Kot osnovni vir energije za oskrbo s toploto se predvidi priključitev na mestni toplovod, za potrebe

razdelilne kuhinje pa se predvidi lokalni dovod plina do njene lokacije. Za pokrivanje transmisijskih

izgub v ogrevalni sezoni se bodo uporabljali radiatorji ali konvektorji higienik izvedbe, ki lahko

obratujejo tudi v nizkotemperaturnih sistemih. Glede na zahteve tehnologije bo v specifičnih prostorih

predvideno toplozračno ogrevanje.

Vsi sistemi klimatizacije in prezračevanja bodo načrtovani kot visokoučinkoviti s povratnim

koriščenjem toplote. Vsi prostori ob fasadah imajo predvideno vsaj eno okno z možnostjo odpiranja.

Prezračevanje kletnih garaž ter odvod dima in toplote v primeru požara se izvede diagonalno preko

prezračevalnih jaškov, ločeno za vsako klet.

Zunanji vodovodni priključek se predvidi skladno z zahtevami upravljalca komunalne infrastrukture.

Cevovodne vertikale bodo nameščene v instalacijskih jaških. Vsa armatura in zaporni ventili za

posamezne veje bodo nameščeni v instalacijskih jaških oziroma v instalacijskih omaricah na hodnikih

na dostopnem mestu v isti etaži kot porabniki. Za gašenje požara bo v objektu predvidena hidrantna

mreža in/ali avtomatsko gašenje s šprinklerji v skladu z zakonodajo. Zaradi večje pretočnosti in

varnosti konzumnega omrežja bo požarnovarnostni del z akumulacijami ločen od tega sistema.

Priprava sanitarne tople vode bo centralna, z indirektnim sistemom preko toplotnega menjalnika in

hranilnikov tople vode. Oskrba s toploto preko sistema toplovodnega omrežja.

Priprava in uporaba plinov se bo izvajala lokalno, zato ni potrebe po centralni pripravi plinov oziroma

plinski postaji. Način dovoda kisika se bo določil skladno z zahtevami tehnologije oziroma odgovornim

osebjem, ki ga bo uporabljalo.

Zunanji priključek fekalne in meteorne kanalizacije se predvidi skladno z zahtevami upravljalca

komunalne infrastrukture. Meteorna kanalizacija bo načrtovana s polietilenskimi varjenimi cevmi.

Horizontalna kanalizacija bo predvidena s polietilenskimi ali podobnimi cevmi. Meteorna kanalizacija z

ravnih streh etaž nad terenom je izvedena podtlačno kot npr. Pluvia. Meteorna kanalizacija bo ločena

od fekalne in odvedena v peskolove zunanje meteorne kanalizacije. Vertikale fekalne kanalizacije se

predvidi iz litoželeznih kanalizacijskih cevi. Horizontalna fekalna kanalizacija bo načrtovana s

polietilenskimi varjenimi cevmi ali z litoželeznimi kanalizacijskimi cevmi. V kleteh pod stropom se

kanalizacija izvede z litoželeznimi cevmi z gumijastimi tesnili na spojih. Čistilni kosi fekalne

kanalizacije ne bodo vgrajeni v higiensko zahtevnih prostorih. Na polietilenskih kanalizacijskih ceveh

bodo predvideni razteznostni kosi za prevzem temperaturnih raztezkov. Kuhinjska kanalizacija bo iz

litoželeznih kanalizacijskih cevi in priključena na lovilec maščob. V okviru delavnice in prostora za

pranje reševalnih vozil se predvidi lovilec olj. Temeljna kanalizacija bo projektirana v skladu z

gradbenimi smernicami. Po potrebi se izvede prečrpavališče za odpadne vode v kletnih prostorih.

**Opis požarnovarstvene zasnove**

Širjenje požara na sosednje objekte se preprečuje z izborom ustreznih požarnoodpornih materialov

zunanjih sten in kritine novega objekta. Ustrezna stabilnost a.b. konstrukcije v primeru požara ne

zahteva posebnih ukrepov. Stabilnost jeklene konstrukcije veznega hodnika je v primeru požara

zagotovljena z ustreznim protipožarnim premazom. Širjenje požara po objektu se preprečuje z

opredelitvijo požarnih sektorjev. Obstoječi in novi objekt predstavljata ločena požarna sektorja, zato

se v vseh etažah veznega hodnika načrtuje ustrezna požarnoodporna vrata. Kletni etaži garaže

predstavljata ločena požarna sektorja, opremljena z sistemom odvoda dima in toplote ter avtomatskim

javljanjem požara. Evakuacija iz kletnih etaž vodi na prosto preko ločenih varovanih stopnišč. Stavbni

masi nad terenom predstavljata medsebojno in po etažah ločene požarne sektorje z evakuacijo na

prosto preko ločenih varovanih stopnišč.

**Opis racionalnosti izvedbe objekta**

Objekt je projektiran iz klasičnih, cenovno sprejemljivih, trajnih in za vzdrževanje nezahtevnih

materialov (jeklo, beton, opeka, omet), ki so značilni za prostor Nove Gorice. Konstrukcijske rešitve z

optimalnim konstrukcijskim rastrom in nezahtevnimi detajli zagotavljajo racionalno porabo materialov,

enostavnost izvedbe, dolgoročno fleksibilnost objekta ter nezahtevno vzdrževanje. Med gradnjo

novega objekta ni potrebno posegati v obstoječi objekt ZD, ki v času gradnje lahko nemoteno

obratuje. Vsi predvideni posegi v obstoječem objektu, se lahko izvajajo ob minimalnih motnjah

delovanja zdravstvenega doma. Zadosten odmik nove gradnje od obstoječih objektov predvidoma ne

zahteva posebnih tehničnih ukrepov izvedbe temeljenja in izkopa gradbene jame (vezano na

geomehansko poročilo). V času gradnje je lahko omogočen obstoječi dvoriščni dostop do objektov

Lekarne, ZZZS in ZD II. faza.

Zunanja ureditev v celoti ohranja vse funkcionalne prometne navezave obstoječih objektov, vključno z

izrabo obstoječe klančine v garažno klet. Zunanje utrjene površine so oblikovno usklajene z

obstoječimi parkovnimi potmi in izvedene v klasičnih, cenovno ugodnih in za vzdrževanje nezahtevnih

materialih (asfalt, prodne mulde, betonski robniki, poudarjeni elementi iz betonskih plošč). Krajinska

ureditev je enostavna v smislu zagotavljanja dostopov do novega objekta, peš-kolesarskeintervencijske

prehodnosti območja, zelenic ter urbane opreme s posameznimi družabnimi

mikroambienti. Posebne ureditve novih otroških igrišč niso smotrne, saj je v neposredni bližini v

sklopu karejev IV. in VI. zadosti obstoječih, ki terjajo investicijo v obnovo.

**Opis obdelav in uporabljenih materialov**

FASADA, STREHA, STAVBNO POHIŠTVO

Kletna konstrukcija je proti terenu hidroizolirana z varjenimi bitumenskimi trakovi in toplotno izolirana z

XPS ploščami. Streha podzemne garaže se izvede kot ravna v min. naklonih do 2% za odvod

meteornih vod, hidroizolirana z varjenimi bitumenskimi trakovi in toplotno izolirana z XPS ploščami,

delno intenzivno ozelenjena in delno tlakovana povozna. Odvodnjavanje strehe je klasično

gravitacijsko, po potrebi (glede na gomehansko poročilo) se izvede sistem drenaže temeljev.

Stavbna trakta nad terenom imata fasadna polnila med a.b. konstrukcijo zidana iz opeke, fasada je

toplotno izolirana s ploščami iz lesnih tvoriv in finalno zaključena s tankoslojnim ometom po sistemu

ETICS. V sklopu fasadnih polnil se vgradi alu stavbno pohištvo, zunanje alu podometne žaluzije za

senčenje steklenih površin ter dekorativne alu rešetke preko fasadnih polnil. Spuščene žaluzije z

dekorativnimi rešetkami tvorijo enotno podobo fasadnega rastra, dvignjene ali priprte žaluzije pa

ustvarjajo naključni fasadni vzorec in namigujejo na življenje v stavbi. Popolna zatemnitev prostorov

(kjer je to zahtevano) se dosega z notranjimi zavesami ali rolo senčili. Avla (t.j. vezni hodnik nad

terenom) je izvedena iz jeklene konstrukcije z alu samonosno fasadno konstrukcijo s

toplotnoizolativnimi in sončnozaščitnimi steklenimi polnili in stavbnim pohištvom. Strehi obeh stavbnih

traktov sta projektirani kot ravni ekstenzivno ozelenjeni, streha avle pa kot ravna s finalnim slojem

proda. Odvodnjavanje ravnih streh nad terenom je izvedeno podtlačno (npr. po sistemu Pluvia).

NOTRANJE OBDELAVE IN OPREMA

Predelne stene se izvedejo porobetonskih zidakov, v višjih etažah opcijsko po tipskem sistemu iz

vlagoodpornih mavčno-kartonskih plošč. Tlaki so izvedeni kot mat poliuretanski samorazlivni tlak s

talno-stenskimi zaokrožnicami (R>2,5 cm, h=10 cm). Stene so zaglajene in finalno pleskane v pralni

mat lateks barvi, odporni na mokro drgnjenje, poškodbam izpostavljeni robovi se dodatno zaščitijo z

alu vogalniki. Stene, stebri in strop garaže ter energetsko tehničnih prostorov ostanejo v vidnem

betonu. Stropovi notranjih oskrbovalno-servisnih prostorov so zaglajeni in finalno pleskani v pralni mat

lateks barvi. Strop avle je izveden kot lamelen z indirektno osvetlitvijo in inštalacijami nad lamelami.

Stropovi vseh preostalih prostorov objekta so spuščeni, izvedeni po tipskem sistemu mineralnih plošč

na kovinski podkonstrukciji (npr. Armstrong), z integriranimi inštalacijami (svetila, prezračevanje ipd.).

Notranja vrata so v izvedbi s kovinskim podbojem in kompozitnim krilom s polno kovinsko oblogo.

Notranja vrata v sklopu avle so izvedna v po sistemu alu stavbnega pohištva iz alu okvirjev s

steklenimi polnili. Vse finalne obdelave se klasificirajo glede na stopnjo higienskih zahtev

posameznega prostora. Oprema prostorov bo tipska in modularno zasnovana tako, da bo omogočala

fleksibilnost, trajnost ter prilagojenost varnostnim, funkcionalnim in ergonomskim zahtevam. Sanitarna

oprema bo srednjega kvalitativnega razreda.

ZUNANJE POVRŠINE

Zunanje površine vzdolž južne fasade obstoječega objekta se urejajo v sklopu nove nadstrešnice,

obstoječa vegetacija se ohranja. Cesta s prometnim priključkom z Rejčeve vzdolž zahodne fasade

obstoječega objekta se ukine in preuredi v tlakovano parkovno pot in vegetacijske površine.

Tlakovanje parkovnih poti se izvede v asfaltu z robnimi prodnimi muldami (oblikovna navezava na

obstoječe parkovne poti v sklopu karejev IV in VI). Tlakovanje površin za motorni promet v SV delu

natečajnega območja (zunanja parkirišča, klančina v garažno hišo) se izvede v asfaltu z betonskimi

robniki (oblikovna navezava na obstoječe stanje zahodno od objekta ZD II. faza). Tlakovanje

sekundarnega vhoda oz. dovoza reševalnih vozil do ZD III. faza ter območje komunikacijskega jedra

garažne hiše s prostorom mestnega kolesarskega prometa se izvede v kombinaciji asfalta in brušenih

betonskih plošč (oblikovna nadgradnja parkovnih poti). Vse tlakovane površine imajo urejeno

odvodnjavanje, za motorna vozila preko lovilca olj. Oporni zidovi in zunanja stopnišča se izvedejo iz

brušenega betona. Poti omogočajo telesno oviranim osebam dostope do projektiranih programov.

Vegetacijske površine so zatravljene in zasajene z drevesi. Vzdolž severne fasade zahodnega

stavbnega trakta in v sklopu novega centralnega atrija se izvede tlakovanje poti oz. družabne

površine z razmaknjenimi brušenimi betonskimi ploščami v zelenici. V stičišču parkovnih poti severno

od novega objekta je oblikovan družabni prostor z večjim drevesom, klopmi, koši, ambientalno

osvetlitvijo in pitnikom.